Roekeloos.co.za: Boeke: Equatoria
'n Verhaal met die klassieke bou van 'n quest-roman. In hierdie aangrypende, opwindende teks gaan dit oor die Engelsman Willis Reed wat saam met sy entomoloog-vriend Guy Moss na die Kongo gaan om 'n okapi te soek vir die Antwerpse dieretuin. Die soektog na die dier word egter 'n reis waarin daar eintlik gesoek word na die Self.
Tydens die soektog word hy en sy mede-reisigers ook gekonfronteer met die grense van hulle fisieke en geestelike uithouvermoëns. Spanning word geskep deur: die konfrontasie met die verskillende soorte koloniseerders by hulle aankoms, die verleidelike vrou, die ambivalente gids wat tegelyk hulp en versperring op die weg is, die ontmoeting met die inheemse man wat 'n vloek uitspreek, die soektog na die dier, en die poging om die dier aan die lewe te hou... totdat die rivierboot Equatoria sal opdaag om hulle na veiligheid te bring.
Koop / Buy Equatoria....